**Ministru kabineta noteikumu projekta "Grozījumi Ministru kabineta 2018. gada 19. jūnija noteikumos Nr. 347 "Izlīguma procesa noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts "Grozījumi Ministru kabineta 2018. gada 19. jūnija noteikumos Nr. 347 "Izlīguma procesa noteikumi"" (turpmāk – noteikumu projekts) paredz grozījumus, nodrošinot informācijas apriti vienotā e-lietas koplietošanas risinājumu platformā. Paredzēti arī grozījumi atbilstoši faktiskajai situācijai izlīguma procesa organizēšanā un vadīšanā, ņemot vērā strukturālās izmaiņas. Noteikumu projekts stāsies spēkā vispārējā kārtībā, bet iespēja informēt par dokumenta pieejamību e-lietas koplietošanas risinājumu platformā, no tās ieviešanas dienas. |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2005. gada 27. decembra noteikumu Nr. 1010 "Valsts probācijas dienesta nolikums" 4.4. apakšpunkts, Tieslietu ministrijas 2017. gada 16. augusta noteikumu Nr. 474 "Tieslietu ministrijas nolikums" 5.1. apakšpunkts, Ministru kabineta 2015. gada 17. novembra noteikumi Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi".  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts probācijas dienests (turpmāk – Dienests) izlīguma procesa organizēšanu un vadīšanu nodrošina saskaņā ar Ministru kabineta 2018. gada 19. jūnija noteikumiem Nr. 347 "Izlīguma procesa noteikumi" (turpmāk – MK noteikumi Nr. 347). Ņemot vērā to, ka ar 2019. gada 1. janvāri Dienestā tika veiktas strukturālās izmaiņas, noteikumu projekta 1. punkts precizēs MK noteikumu Nr. 347 5. punktu, aizstājot terminu "Dienesta struktūrvienība" ar vārdu "Dienests", jo termins "Dienesta struktūrvienība" minētajā normā neatbilst saturam. Jaunā, precizētā redakcija atbildīs faktiskajai situācijai, ka pēc rakstiski saņemtā pieprasījuma, ierosinājuma vai iesnieguma, neatkarīgi no struktūrvienības līmeņa, Dienests uzsāks izlīguma procesa organizēšanu.Atbilstoši Valsts probācijas dienesta likuma 1. panta 8. punktam starpnieks ir Dienesta amatpersona, kas organizē un vada izlīguma procesu, vai brīvprātīgā darba veicējs, kas ir apmācīts un sertificēts izlīguma procesa organizēšanai un vadīšanai. Starpnieka pienākums, organizējot un vadot izlīguma procesu, ir ievērot Dienesta vadītāja apstiprinātos starpnieka profesionālās ētikas principus, kas noteikti Dienesta iekšējā normatīvajā aktā. Ņemot vērā minēto un atbilstoši faktiskajai situācijai, nepieciešams redakcionāli precizēt MK noteikumu Nr. 347 8.2. apakšpunktu, nosakot, ka starpnieka pienākums ir ievērot Dienesta vadītāja apstiprināto starpnieka ētikas kodeksu.Noteikumu projekts paredz papildināt MK noteikumus Nr. 347 ar 10.¹ punktu, kas noteiks, ka izlīguma procesa organizēšanas un vadīšanas laikā starpnieks var organizēt speciālistu atsevišķu sanāksmi, lai apzinātu, kādi speciālisti ir jāiesaista izlīguma procesā atbalsta sniegšanai iesaistītajām pusēm, vienlaikus pārrunājot nepieciešamā atbalsta sniegšanas vajadzības iesaistītajām pusēm. Minētajās sanāksmēs tiks nodrošināta konfidencialitāte. Šādas sanāksmes ir īpaši aktuālas gadījumiem, kad izlīguma procesā iesaistītas nepilngadīgas personas. Līdz šim šāds regulējums nebija paredzēts. MK noteikumu Nr. 347 11. punkts nosaka prioritātes saziņai ar izlīguma procesā iesaistītajām pusēm. Dienesta ieskatā nepieciešams papildināt MK noteikumus Nr. 347 ar papildu prioritāro saziņas veidu – iesaistītās puses norādīto elektroniskā pasta adresi, tāpēc noteikumu projekts paredz papildināt minēto punktu ar 11.2.1 apakšpunktu, kas noteiks trešo prioritāro saziņas veidu, proti, izmantojot iesaistītās puses norādīto elektroniskā pasta adresi. 2018. gada aprīlī Dienests ir uzsācis īstenot aktivitātes, kas ļaus nodrošināt Probācijas klientu uzskaites sistēmas (turpmāk – sistēma PLUS) darbību elektronizēšanu jeb tā saucamās "e-lietas" (turpmāk - e-lieta) ieviešanas ietvaros. E-lietas ietvaros paredzēta izlīguma procesa organizēšanas un vadīšanas efektīvāka izpilde, samazinot dokumentu plūsmas laiku, tādējādi uzlabojot Dienesta efektivitāti ar elektronisko risinājumu palīdzību. Dienesta mērķis e-lietas kontekstā ir sistēmas PLUS pilnveide, risinot dokumentu plūsmas elektronizācijas problēmas starp procesā iesaistītajām iestādēm un nodrošinot elektroniskos pakalpojumus izlīguma procesā iesaistītajām pusēm. Ņemot vērā minēto, MK noteikumi Nr. 347 tiks papildināti ar 11.1 punktu, tādējādi nosakot dokumentu nosūtīšanas veidus un paplašinot dokumentu paziņošanas veidus izlīguma procesā iesaistītajām pusēm. MK noteikumos Nr. 347 ar terminu "paziņo" būs saprotams jebkurš Dienesta saziņas veids ar iesaistītajām pusēm. MK noteikumos Nr. 347 ar terminu "izsniedz" būs noteikti dokumenti, kurus paredzēts izsniegt iesaistītajām pusēm personīgi klātienē, savukārt, ar terminu "nosūta" būs noteikta dokumenta aprite, izmantojot pasta pakalpojumus, oficiālās elektroniskās adreses kontu, kā arī elektroniskā pasta adresi. Ņemot vērā e-lietas ieviešanu un tehniskos risinājumus, turpmāk izlīguma procesā iesaistītās puses ar tām adresētajiem dokumentiem varēs iepazīties e-lietas portālā. Izlīguma procesā iesaistītās puses tiks informētas par dokumenta pieejamību e-lietas portālā. Nodrošinot izlīguma procesa organizēšanu un vadīšanu, paziņojot dokumentu tiks ievērots Oficiālās elektroniskās adreses likuma 12. pantā noteiktais oficiālās elektroniskās adreses izmantošanas prioritārais veids, vienlaikus izmantojot arī citus noteikumu projektā paredzētos saziņas veidus. Dokuments, kas paziņots kādā no paziņošanas veidiem, kas tiks noteikti MK noteikumu Nr. 347 11.1 punktā, uzskatāms par paziņotu atbilstoši Paziņošanas likumā noteiktajam termiņam.MK noteikumu Nr. 347 12. punkts paredz to, ka bez Dienesta pieaicinātā tulka, izlīguma procesu var tulkot arī starpnieks, ja viņam ir attiecīgās valodas zināšanas, izdarot atzīmi par to izlīgumā. Lai paplašinātu izlīguma procesa tulkošanas iespējas, MK noteikumu 12. punkts tiks papildināts un noteiks, ka izlīguma procesu mutvārdos var tulkot arī cits Dienesta nodarbinātais ar attiecīgās valodas zināšanām. Grozījumi minētajā punktā noteiks arī to, ka starpnieks vai cits pieaicināts Dienesta nodarbinātais varēs tulkot izlīguma procesu, ja tam piekritīs izlīguma procesā iesaistītās puses. Lai nemaldinātu izlīguma procesā iesaistītās puses par rakstveida tulkošanas iespējām, MK noteikumu Nr. 347 12. punkts paredzēs iespēju pieaicināt izlīguma procesā tikai mutvārdu tulku. Ņemot vērā minētos grozījumus 12. punktā, veikts atbilstošs grozījums minēto noteikumu 66. punktā par to, ja tulkojumu nodrošinās pieaicināts Dienesta nodarbinātais, tas ar parakstu apliecinās tulkojuma veikšanu.Ņemot vērā noteikumu projekta 1. punktā ietverto grozījumu MK noteikumu Nr. 347 5. punktā, kā arī 46.9. apakšpunktā noteikto, ka izlīguma procesā iesaistītajai pusei vai likumiskajam pārstāvim ir tiesības pieprasīt citu starpnieku, noteikumu projekta 7. punkts paredz tehniskus precizējumus atbilstoši juridiskās tehnikas prasībām arī minēto noteikumu 22. punktā. Lai ieviestu saziņas plašākas iespējas izlīguma procesā ar iesaistītajām pusēm, MK noteikumu Nr. 347 29. punkts tiks precizēts un paredzēs saziņu ne tikai klātienē, bet izmantojot arī tiešsaistes komunikāciju tehnoloģijas. Analoģiski grozījumi plašākai saziņas iespēju nodrošināšanai paredzēti MK noteikumu Nr. 347 35. un 36. punktā. Ņemot vērā papildu iespēju saziņai, tiks nodrošināts efektīvāks un uz izlīguma procesa dalībniekiem vērsts izlīguma process. MK noteikumu Nr. 347 32. punkts nosaka izlīguma procesā iesaistītajai pusei vai likumiskajam pārstāvim uzaicinājumā norādāmo informāciju, ja starpniekam ar izlīguma procesā iesaistītajām pusēm nav izdevies sazināties pa tālruni. Lai izvairītos no iespējamo termiņu neievērošanas gadījumiem, Dienesta ieskatā nepieciešams precizēt minēto normu, proti, 32.3. apakšpunktu, kas noteiks datumu, līdz kuram iesaistītajai pusei vai likumiskajam pārstāvim jāsazinās ar starpnieku. MK noteikumu Nr. 347 34. punkta norma ir neprecīza un var radīt pārpratumus praksē, tāpēc nepieciešams veikt redakcionālus precizējumus, svītrojot vārdus "piedalīties izlīguma procesā", lai norma būtu atbilstoša faktiskajam izlīguma organizēšanas un vadīšanas procesam, jo iesaistītajām pusēm sākotnēji ir jāsazinās ar starpnieku, lai saņemtu informāciju par izlīguma procesu un tikai tad ir iespējams pieņemt lēmumu par dalību izlīguma procesā. Atbilstoši noteikuma projektā paredzētajiem grozījumiem, paplašinot iesaistīto pušu iespējas piedalīties izlīguma procesā ne tikai klātienē, bet arī izmantojot tiešsaistes komunikāciju tehnoloģijas, MK noteikumu Nr. 347 37.1. apakšpunkts turpmāk noteiks, ka starpnieks varēs vienoties ar iesaistītajām pusēm un likumiskajiem pārstāvjiem ne tikai par izlīguma sēdes datumu, vietu, laiku, bet arī par veidu. Analoģiski grozījumi par izlīguma veidu paredzēti arī MK noteikumu Nr. 347 55.2. apakšpunktā (noteikumu projekta 15. punkts), ja ir objektīvi apstākļi izlīguma sēdes pārtraukšanai uz noteiktu laiku vai citas izlīguma sēdes noteikšanai. MK noteikumu Nr. 347 43. punkts noteic gadījumus, kad starpnieks izbeidz organizēt izlīguma procesu. Praksē ir apzināti citi gadījumi, kad nepieciešams izbeigt organizēt izlīguma procesu – ja kriminālprocess nav ierosināts, proti, gadījumā, ja saņemts iesniegums no iesaistītās puses par izlīguma procesa organizēšanu un vadīšanu, taču, sazinoties ar procesa virzītāju tiek konstatēts, ka kriminālprocess nav vai netiks ierosināts, kā arī, ja izlīguma procesā iesaistītās puses nav izlīgušas sešu mēnešu laikā no dienas, kad saņemts tās personas iesniegums, kura izdarījusi noziedzīgu nodarījumu, vai apliecinājums par brīvprātīgu piekrišanu dalībai izlīguma procesā, izņemot gadījumus, ja procesa virzītāja norādītais termiņš pārsniedz sešus mēnešus. Ņemot vērā minēto, MK noteikumu Nr. 347 43. punkts tiks papildināts ar jaunām normām atbilstoši praksē apzinātajiem un iepriekš aprakstītajiem gadījumiem. Ņemot vērā noteikumu projektā paredzēto grozījumu, papildinot MK noteikumus Nr. 347 ar 11.1 punktu, kas noteikts dokumentu paziņošanas veidus, vienlaikus veikti redakcionāli grozījumu minēto noteikumu 67. un 68. punktā par izlīguma paziņošanu iesaistītajām pusēm vai likumiskajiem pārstāvjiem. Papildus norādams, ka MK noteikumu 67., 68., 69. un 70. punktā paredzēta izlīguma izsniegšana valsts un pašvaldību iestādēm. Ņemot vērā to, praksē, piemērojot minētās normas, rodas neskaidrība par tiesībām ne tikai klātienē izsniegt izlīgumu, bet arī iespēju to nosūtīt, nepieciešams precizēt minētās normas par izlīguma nosūtīšanu. Noteikumu projekts paredz papildināt MK noteikumus Nr. 347 ar 71. punktu, kas noteiks, ka paredzēto iespēju informēt par dokumenta pieejamību e-lietas portālā sāks piemērot ar e-lietas portāla ieviešanas dienu, kas būtībā ir noslēguma noteikums. Ņemot vērā minēto, nepieciešams papildināt MK noteikumus Nr. 347 ar VI nodaļu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija un Dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dienesta nodarbinātie, brīvprātīgā darba veicēji, izlīguma procesā iesaistītās puses, to likumiskie pārstāji, kā arī valsts un pašvaldības iestāžu nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Iesaistītajām pusēm, likumiskajiem pārstāvjiem, Dienesta nodarbinātajiem tiks samazināts administratīvais slogs, veicinot elektronisko dokumentu apriti. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji par noteikumu projekta izstrādi tiks informēti, publicējot paziņojumu par sabiedrības līdzdalības procesu Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) noteiktajā kārtībā. |
| 2. | Sabiedrības līdzdalība projekta izstrādē |   |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
| 3. | Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Ielītis 67021192

Janis.Ielitis@vpd.gov.lv